
Narva Linnavolikogu 06.03.2008 määruse nr 18 

«Narva linna avaliku korra eeskiri» muutmine
Määrus kehtestatakse «Kohaliku omavalitsuse korralduse seaduse» § 22 lõike 1 punkti 363 alusel 
§1. Narva Linnavolikogu 06.03.2008.a määruses nr 18 «Narva linna avaliku korra eeskiri» tehakse järgmised muudatused:

1) Paragrahv 2 lõige 1 punkt 1 muudetakse ja sõnastatakse järgmiselt:
«1) üldkasutatav territoorium, sealhulgas avalik supelrand;»
2) Paragrahv 2 lõige 1 punkt 2 muudetakse ja sõnastatakse järgmiselt:
«2) omaniku poolt määratlemata isikute ringile kasutamiseks antud või määratlemata isikute ringi kasutuses olev maa-ala, ehitis, ruum või selle osa, samuti ühissõiduk.»
3) Paragrahv 2 lõige 1 punkt 3 tunnistatakse kehtetuks.

4) Paragrahv 2 lõige 3 muudetakse ja sõnastatakse järgmiselt:
«(3) Avaliku ürituse korraldaja määruse tähenduses on füüsiline või juriidiline isik, kes korraldab ja/või viib läbi avalikku üritust. Avaliku ürituse korraldajaks määruse tähenduses ei ole Narva linn ega Narva linna ametiasutus või selle hallatav asutus, kes korraldab ja/või viib läbi avalikku üritust.»

5) Paragrahv 3 täiendatakse lõikega 3 järgmises sõnastuses:
«(3)Lisaks § 3 lg-s 1 nimetatud käitumisviisidele on avalikes supelrandades keelatud tegevus, millega seatakse ohtu enda või teiste supelranda kasutavate isikute elu ja tervis või häiritakse muul viisil avalikku rahu ning riivatakse seeläbi ühiskondlikku moraalitunnet, eelkõige on keelatud:

1) supelda joobeseisundis;

2) supelda väljaspool vastavalt tähistatud supluskohta;
3) kasutada suplemisel suplemiseks mitteettenähtud vahendit (sõidukite rehvid jms);
4) teha lõket või muud tuletööd selleks mitteettenähtud kohas; 

5) võtta supelranda kaasa loomi, samuti loomade jalutamine ja pesemine suplusvees;

6) liigelda mootorsõidukiga supelrannas väljaspool selleks ettenähtud (parkimis)ala;
7) sõita liiklusvahendiga, sealhulgas motoriseerimata sõidukiga (jalgratas jms) või veesõidukiga (jett, purjelaud jms), rannaliivale ja suplusvette;
8) magada või telkida viisil, mis oluliselt häirib teistel supelrannas viibivatel isikutel supelranna sihipärast kasutamist;
9) reostada supelranna territooriumi ja supluskohta, sealhulgas pesta suplusvees ennast, sõidukit, loomi või muid esemeid, uurineerida, roojata, sülitada ning panna jäätmeid mujale kui selleks ettenähtud kohta;
10) kahjustada supelranna haljastust ning rikkuda, hävitada või ümber paigutada avalikus kasutuses olevat rannainventari ja päästevahendeid või kasutada neid muul kui ettenähtud otstarbel.»
6) Paragrahv 6 lõige 1 muudetakse ja sõnastatakse järgmiselt:
«(1) Avaliku ürituse korraldaja (edaspidi – korraldaja) esitab linnavalitsusele vähemalt 15 tööpäeva enne avaliku ürituse läbiviimise päeva avaliku ürituse loa taotluse (edaspidi – loa taotlus), mis peab vastama käesoleva määruse § 8 lg 1 punktidele 1-18, sisaldades kõiki määrusega nõutud lisasid.»

7) Paragrahv 6 lõige 2 tunnistatakse kehtetuks.
8) Paragrahv 6 lõige 3 tunnistatakse kehtetuks.

9) Paragrahv 6 täiendatakse lõikega 5 järgmises sõnastuses:
«(5) Avaliku ürituse luba ei ole nõutav Narva linna poolt avalikus kohas korraldatava avalikkusele suunatud ürituse läbiviimiseks.»
10) Paragrahv 8 lõige 1 muudetakse ja sõnastatakse järgmiselt:

«(1) Loa taotluses märgitakse avaliku ürituse kohta järgmised andmed:

1) nimetus ja vorm (spordivõistlus, vabaõhukontsert-etendus, näitus, laat, filmivõtted või muu üritus);
2)  iseloomustus ürituse sisu kohta, mille võib avaldusele lisada eraldi;
3)  osavõtjate/külastajate eeldatav arv;
4) läbiviimise koht ja liikumismarsruut (selle olemasolu korral);
5) avaliku ürituse alguse ja lõpu kuupäev ning kellaaeg, samuti põhjendus, kui üritust soovitakse lõpetada pärast kella 23:00;
6) füüsilisest isikust korraldaja puhul korraldaja nimi, elukoha aadress, isikukood või selle puudumisel sünniaeg, sidevahendi liik ja number;
7) juriidilisest isikust korraldaja puhul korraldaja nimi, registrikood ja registri nimetus, asukoha aadress, sidevahendi liik ja number;
8) juriidilisest isikust korraldaja puhul korraldaja füüsilisest isikust esindaja nimi, isikukood või selle puudumisel sünniaeg, sidevahendi liik ja number;
9) andmed heli-, valgustus-, pürotehnika kasutamise kohta;
10) avalikul üritusel turvalisuse tagamise viis ning vajadusel muude operatiivteenistuste (politsei, päästeteenistus ja kiirabi) kaasamise vorm;
11) avalikul üritusel avaliku ürituse korraldaja nimel turvalisuse tagamist koordineeriva füüsilise isiku nimi, isikukood või selle puudumisel sünniaeg, sidevahendi liik ja number, mille kaudu on võimalik ühendust saada kogu ürituse toimumise aja jooksul;
12) avalikul üritusel avaliku ürituse korraldaja nimel liikluskorraldust tagava füüsilise isiku nimi, isikukood või selle puudumisel sünniaeg, sidevahendi liik ja number, mille kaudu on võimalik ühendust saada kogu ürituse toimumise aja jooksul;
13) avaliku ürituse korraldaja poolt määratud kõikide korrapidajate nimed, isikukoodid või nende puudumisel sünniajad, sidevahendite liigid ja numbrid, mille kaudu on võimalik ühendust saada kogu ürituse toimumise aja jooksul;

14)  majandustegevuse registris registreeringu vajadus;
15)  juhul, kui avalikul üritusel toimub alkoholi müük või tasuta pakkumine, andmed läheduses asuvate alkoholi müügikohtade kohta;
16)  reklaami eksponeerimise vajadus;
17)  lisainventari paigaldamise vajadus;
18)  muud andmed, mis on kehtestatud käesoleva määrusega.»
11) Paragrahv 8 lõige 2 tunnistatakse kehtetuks.

12) Paragrahv 8 lõige 3 tunnistatakse kehtetuks.

13) Paragrahv 8 lõige 4 tunnistatakse kehtetuks.

14) Paragrahv 8 lõige 11 muudetakse ja sõnastatakse järgmiselt:
«(11) Linnavalitsus kehtestab loa taotluse kohustusliku vormi.»
15) Paragrahv 10 lõige 1 muudetakse ja sõnastatakse järgmiselt:
«(1) Linnavalitsus annab avaliku ürituse loa 14 tööpäeva jooksul nõuetekohase loa taotluse linnavalitsusele saabumise päevast arvates või jätab käesoleva määruse §-s 12 sätestatud juhtudel loa taotluse rahuldamata.»
16) Paragrahv 10 lõige 3 muudetakse ja sõnastatakse järgmiselt:
«(3) Ametiasutus teavitab loa andmisest või loa taotluse rahuldamata jätmisest korraldajat vabas vormis viivitamata. Haldusakt saadetakse korraldajale lihtkirjana taotluses märgitud aadressil.»

17) Paragrahv 11 lõige 2 punkt 3 muudetakse ja sõnastatakse järgmiselt:
«3) füüsilisest isikust korraldaja puhul korraldaja nimi, isikukood või selle puudumisel sünniaeg;»
18) Paragrahv 11 lõige 2 punkt 4 muudetakse ja sõnastatakse järgmiselt:
«4) juriidilisest isikust korraldaja puhul korraldaja nimi, registrikood, asukoha aadress;»

19) Paragrahv 11 lõige 2 täiendatakse punktiga 8 järgmises sõnastuses:
«8) vajadusel avaliku üritusega kaasnevate kulude kandmise kord, vastavalt §-s 18 sätestatule.»

20) Paragrahv 12 punkt 8 tunnistatakse kehtetuks.

21) Paragrahv 12 punkt 10 tunnistatakse kehtetuks.

22) Paragrahv 19 muudetakse ja sõnastatakse järgmiselt:
«§ 19. Avaliku korra rikkumine

Avaliku korra rikkumine on karistatav seaduses sätestatud korras.»
§2. Määruse jõustumine
1) Määrus jõustub 01.10.2009.a.

2) Määruse § 1 punkt 14 jõustub 01.09.2009.a.

